8. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ Αριθ. 39960/Υ. 392 της 1/12 Ιουν. 1961 (ΦΕΚ Β΄ 186) Περί αυξήσεως συντάξεων καταβαλλομένων παρά του Ταμείου Επικ. Ασφαλίσεως των Εκπροσώπων και Υπαλλήλων των Εργατικών Επαγγελματικών Οργανώσεων. Έχοντες υπ’ όψει: 1)Τας διατάξεις του Νόμ. 19/1944. 2)Την εν τω υπ’ αριθ. 19786/55 εγγράφω της Νομισματικής Επιτροπής απόφασιν αυτής. 3)Πρότασιν του Δ. Συμβουλίου του Ταμείου Επικουρικής Ασφαλίσεως των Εκπροσώπων και Υπαλλήλων των Εργατικών Επαγγελματικών Οργανώσεων, υποβληθείσαν ημίν δια της υπ’ αριθ. 766/11.2.61 αναφοράς του Ταμείου τούτου. 4)Τας κρατούσας οικονομικάς συνθήκας. 5)Το υπ’ αριθ. 9925/ΕΠ. 62/5.4.61 έγγραφον του Υπουργείου Συντονισμού, αποφασίζομεν: Όπως αι υπό του Ταμείου Επικ. Ασφαλίσεως των Εκπροσώπων και Υπαλλήλων των Εργατικών Επαγγελματικών Οργανώσεων καταβαλλόμεναι συντάξεις και επιδόματα οικογενειακών βαρών και φυματιώσεως εις τους συνταξιούχους αυτού, των οποίων αι συντάξεις δεν αναπροσηρμόσθησαν, ελλείψει των εν αρθρ. 17 του Καταστατικού του Ταμείου τούτου προϋποθέσεων αυξηθώσιν από 1ης Απρ. 1961 κατά 10%. Το ποσόν των μετά την παρούσαν αύξησιν συντάξεων δέον όπως μη υπερβαίνη τα 60% των αποδοχών τας οποίας θα ελάμβανεν ο συνταξιούχος αν εξηκολούθει εργαζόμενος. 39.Η.Α.7-8 Ταμείο Επικ.Ασφ.Εκπρ.και Υπαλ.Εργατ.Επαγγ.Οργανώσεων(ΤΕΑΕΥΕΕΟ) 30

[Source: greek_legal_code_raptarchis | Tokens: 1295]